  Виталий Пронин Фото: m24.ruМатысь дыре дунтэк прививка пуктыны чакламын 820 муртлы — таос пӧлы сюрыны быгато вань мылкыд карисьёс. Тазалыкез утёнъя министерство ивортэ: прививкалы Госуслуги портал пыр гожтӥськыны ӧд быгатэ ке, вазиськыны луоз улон интыя поликлиникае яке 8 800 100 24 47 телефон номеръя. Тӥледыз черодэ пуктозы. Таин ӵош азинтӥське дышетӥсьёслы, эмъясьёслы прививка пуктылон — та вакытлы 2 сюрс 025 муртлы нырысетӥез, 525-езлы кыкетӥез вакцина пуктэмын ни. Оглом шаерамы 5 сюрс 442 доза вуэмын, январь пумын яке февраль кутсконын эшшо 63 сюрс 853-эз вуоз на. Ковидлы пумит вакцина но прививкае кызьы гожтӥськыны луон сярысь пыр-поч тодыны луоз вакцинациякоронавирусур.рф сайтысь. Элина Кумачёва  